Държавен вестник, бр. 10, 2017 г., стр. 33

БРОЙ  10	
Д Ъ Р Ж А В Е Н  В Е С Т Н И К 	
СТР.  33  
се провеждат активно до отказ на лицата от 
извършването им.
(2) При получена информация, че оп-
ределени лица се подготвят да извършат 
престъпления, предотвратяването на които 
е практически невъзможно, полицейските 
органи са длъжни незабавно да докладват 
на непосредствения си началник и да вземат 
мерки за пресичане на престъплението.
Чл. 19. Пресичането на престъпления 
представлява разработване и осъществяване 
от полицейските органи на мероприятия, 
насочени към преустановяване на започнала 
престъпна дейност, предотвратяване настъп-
ването на общественоопасните последици или 
ограничаване на техните размери.
Чл. 20. За пресичане на престъпления по-
лицейските органи действат бързо, решително 
и внезапно, за да не дадат възможност на 
извършителя да довърши престъплението, да 
оказва съпротива, да се укрие или да унищожи 
следите от престъпната си дейност.
Чл. 21. След пресичането на престъпле-
нието полицейските органи запазват место-
произшествието и докладват по установения 
в МВР ред.
Раздел V
Индивидуална превенция спрямо лица, осъж- 
дани два или повече пъти за умишлени прес-
тъпления от общ характер
Чл. 22. (1) Под ръководството на началника 
на районно управление в областна дирекция 
на МВР (РУ) полицейските органи установя-
ват лицата, осъждани два или повече пъти за 
умишлени престъпления от общ характер, ко-
ито живеят на обслужваната от тях територия.
(2) Когато от начина на живот и поведение 
на лицата по ал. 1 може да се предположи, 
че ще извършат престъпление или друго 
правонарушение, полицейските органи пред-
лагат на началника на РУ осъществяване на 
превантивно наблюдение спрямо тях.
Чл. 23. (1) Началникът на РУ определя 
обслужващ съответния район служител, който 
провежда превантивна беседа с освободени от 
местата за лишаване от свобода, като пред-
варително проучва обстановката, при която 
лицата ще живеят и работят.
(2) С лица, осъждани за тежки престъпле-
ния, превантивната беседа се провежда от 
началника на РУ или негов заместник.
(3) При превантивната беседа се изясняват 
въпроси, свързани с адресното регистриране на 
лицето, неговото битово и трудово устройване, 
взаимоотношенията му с близките, бъдещите 
му планове и намерения, срещаните трудности 
и др., които имат значение за възпитателното 
въздействие върху него.
Чл. 24. Началникът на РУ лично определя 
спрямо кои лица се осъществява превантивно 
наблюдение, като изхожда от характера на 
извършените от лицата престъпления, пове-
дението на лицата в местата за лишаване от 
свобода, както и от наличието на данни и 
вероятността да извършат нови престъпления.
Чл. 25. (1) Полицейският орган, на който е 
възложено превантивното наблюдение, изготвя 
план с мероприятия спрямо лицето, който се 
утвърждава от началника на РУ.
(2) Характерът и съдържанието на пла-
нираните мероприятия се определят, като 
се изхожда от особеностите на личността на 
лицето, социалното му поведение, поведе-
нието му в местата за лишаване от свобода, 
както и наличието на данни да извърши нови 
престъпления.
Чл. 26. (1) Материалите, свързани с лице, 
спрямо което се осъществява превантивно 
наблюдение, се събират и съхраняват в пре-
вантивна преписка за лицето.
(2) За проведените мероприятия по наблю-
дението и превъзпитанието на лицето, спрямо 
което се осъществява превантивно наблюде-
ние, се изготвят писмени справки, които се 
прилагат към превантивната преписка.
Чл. 27. (1) Началниците на РУ най-малко 
веднъж на три месеца изучават всички мате-
риали за лицата, спрямо които се осъщест-
вява превантивно наблюдение, и за всяко от 
тях дават конкретни писмени указания за 
по-нататъшните мероприятия и сроковете за 
тяхното изпълнение.
(2) Заместник-директорите на областните 
дирекции на МВР анализират работата спря-
мо лица, осъждани два или повече пъти за 
умишлени престъпления от общ характер, на 
всяко шестмесечие, като набелязват мерки за 
нейното подобряване.
(3) Анализите по ал. 2 се изпращат в Главна 
дирекция „Национална полиция“ (ГДНП) за 
обобщаване и набелязване на мерки на нацио-
нално ниво за подобряване на индивидуалната 
превенция спрямо лица, осъждани два или 
повече пъти за умишлени престъпления от 
общ характер.
Чл. 28. (1) За всеки случай на извършено 
престъпление от лице по чл. 22, ал. 1, което 
живее на територията на РУ, началникът на 
РУ извършва проверка дали спрямо лицето 
се осъществява превантивно наблюдение.
(2) Ако в случаите по ал. 1 се установи, че 
спрямо лицето се осъществява превантивно 
наблюдение, се изясняват причините за неефек-
тивността на осъществяваните индивидуални 
превантивни мерки.
Чл. 29. (1) Превантивни мероприятия 
по отношение на лицата, спрямо които се 
осъществява превантивно наблюдение, се 
провеждат, докато лицата не поправят своето 
поведение.
(2) При наличието на обективни данни за 
поправянето на лице, спрямо което се осъщест-
вява превантивно наблюдение, полицейският